Luuston mineraalipitoisuuden mittaus (P)

|  |  |
| --- | --- |
| Kuvaus: | Ohje luustontiheys mittaukseen tulevalle potilaalle |

**Tutkimuksen tarkoitus** Epäily osteoporoosista ja todetun osteoporoosin hoidon seuranta. Osteoporoosilla tarkoitetaan luuston lujuuden heikentymistä, joka johtuu luuaineksen vähenemisestä ja/tai muutoksista luuston hienorakenteessa.

Luuston mineraalipitoisuus eli luuntiheys mitataan lannerangan ja reisiluun yläosan alueelta, sekä tarvittaessa kyynärvarresta ja koko kehon alueelta.

Mittauksessa käytetään vähäistä määrää röntgensäteilyä ja se ei aiheuta tuntemuksia.

**Esivalmistelut** Viisi (5) vuorokautta ennen mittausta annetut radioisotoopit tai
röntgenvarjoaineet häiritsevät mittausta.

Raskaana oleville tutkimusta ei tehdä.

Mikäli epäilet olevasi raskaana, ota yhteys tutkimusyksikköön.

 Mittausta varten joudut riisumaan vaatteet joissa on metallia vartalon
alueella.

**Tutkimuksen kulku** Tutkimukseen on hyvä varata aikaa puolisen tuntia.

Tutkimuksen ajan olet selälläsi tai vasemmalla kyljelläsi kuvauspöydällä ja mittalaite liikkuu yläpuolellasi.

**Tutkimuspaikka** KYS Puijon Sairaala, Pääsairaala, A-osa, 2.kerros. Kliinisen fysiologian ja isotooppilääketieteen yksikkö.
Huom! Sisääntulokerros on 0-kerros.

**Lisätiedot**  Mikäli sinulla on kysyttävää tai tulee äkillinen este, ota yhteys
Kliinisen fysiologian ja isotooppilääketieteen yksikköön
puh. 017 - 173270.